  Туспуктэм: t.me/elvira_pinchuk Наталия Сильвестрова Нылпиослы элькун эмъюртысь Нылпи хосписын ужась старшой эмсузэр Елена Задорина эмужасьёслэн «Серафимовский врач» ӧнерлыко вожвылъяськонзылэн лауреатэз луиз. Со сярысь улосвыл кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Вожвылъяськонэ со эссе дасяз, кытын аслаз ужез сярысь вераз. « Мылкыдызъя ужась но ужзэ яратӥсь, ужез борды бурмем но ас удысаз котьку азинскыны тыршись мурт гинэ паллиативной юрттэт с1тоны удысын ужаны быгатэ. Эмсузэр пациентэз гажаса кылзыны, либыт вераськыны кулэ, вераськонэз берлолы кельтытэк. Малы ке шуоно «берло» уз но вуы, оло. Лӥятыса йӧтскыны, мынектыны, ӟеч кыл вераны секыт ӧвӧл, нош со туж но туж кулэ » Елена Задорина, Нылпиослы элькун эмъюртлэн Нылпи хосписысьтыз старшой эмсузэр Елена Задорина Нылпи хосписын 22 ар ӵоже ужа ни. Со котьку но нылпиослы но соослэн анай-атайёссылы юрттыны вуэ, соослы шутэтскон нуналаз но, отпусказ но дыр шедьтэ. Тодады вайытом, Удмуртиын сакырвисёнэн курадӟись 122 нылпилы глюкозаез вис карытэк чаклан системаос сётӥзы. Тегъёс: Удмуртия Тазалык эмсузэр нылпиос вожвылъяськон  